: : Tuan Speaker soalan nombor 1. Terima kasih Tuan Speaker.
PERTANYAAN-PERTANYAAN MULUT DARIPADA Y.B. PUAN ELIZABETH WONG KEAT PING (N37 BUKIT LANJAN)
TAJUK : KEGANASAN RUMAHTANGGA SEMASA PKP
1. Bertanya kepada Y.A.B. Dato' Menteri Besar:-
Berapa kes keganasan rumah tangga telah dilaporkan di Negeri Selangor sepanjang tempoh Perintah Kawalan Pergerakan?
Apa bantuan dan sokongan telah diberi kepada mangsa-mangsa oleh Kerajaan Negeri?
Apa yang boleh dilaksanakan oleh Kerajaan Negeri untuk mengelak kes keganasan rumah tangga berulang lagi?
: Selamat pagi. Assalamualaikum warahmatullah hiwabarakahtuh. Terima kasih kepada Yang Berhormat Bukit Lanjan, yang bertanya keganasan rumah tangga PKP. Untuk makluman Ahli-ahli Yang Berhormat berdasarkan statistik, bilangan kes keganasan rumah tangga yang telah dilaporkan di Jabatan Kebajikan Masyarakat Negeri Selangor sepanjang tempoh Perintah Kawalan Pergerakan (PKP) adalah sebanyak 90 kes. Statistik kes mengikut
pecahan Dewan Undangan saya ada yang penuh namun saya hanya akan membaca 3 yang tinggi pertama N40 : Kota Anggerik ada 10 kes. Yang kedua N34 Bukit Gasing dan untuk Bukit Lanjan hanya 4 orang. Itu adalah yang lain kalau nak tahu tu saya bagi secara nilah ya. Untuk makluman untuk Ahli-ahli Yang Berhormat, Kerajaan Negeri menerusi Jabatan Kebajikan Masyarakat Negeri Selangor sentiasa prihatin terhadap kebajikan mangsa keganasan rumah tangga. Di antara tindakan-tindakan yang diambil bagi membantu mangsa keganasan rumah tangga oleh Jabatan Kebajikan Masyarakat Negeri Selangor adalah seperti berikut:-
1. Membantu mangsa keganasan rumah tangga bagi memfailkan permohonan Perintah Perlindungan Interim di mahkamah;
2. Mengadakan dan mengatur pengangkutan bagi mangsa ke kediaman alternatif atau tempat selamat atau tempat berlindung sekiranya mangsa memerlukan;
3. Mengadakan dan menguruskan pengangkutan bagi mangsa ke hospital/ tempat kemudahan perubatan yang terdekat bagi rawatan kecederaan sekiranya diperlukan;
4. Memberi penerangan dan advokasi kepada mangsa tentang hak untuk mendapatkan perlindungan terhadap keganasan rumah tangga;
5. Menemani mangsa ke kediamannya untuk mengambil barang-barang kepunyaannya;
6. Memberi sokongan bantuan kewangan menerusi Tabung Bantuan Segera (TBS) atau mana-mana skim bantuan kewangan bulanan kendalian JKM sekiranya mangsa layak dan memerlukan dan terakhir sekali, menyediakan khidmat kaunseling dan sokongan kepada mangsa yang memerlukan.
Kerajaan Negeri juga melalui Jawatankuasa Tetap Kebajikan dan Wanita melalui kerjasama sebuah badan bukan kerajaan iaitu WAO atau pertubuhan Pertolongan Wanita telah menjalan projek komuniti selamat bersepadu. Yang menekankan keterlibatan kesejahteraan hak perlindungan dalam komuniti termasuk keperluan meruncing untuk mereka dapat menetap di tempat yang bebas dari keganasan khususnya dalam tempoh Perintah Kawalan Pergerakan PKP yang lalu. Hasil daripada program usaha sama ini pihak WAO telah menerima jumlah peningkatan yang signifikan dari aspek jumlah aduan atau panggilan ke atas talian hotline. bantuan keganasan rumah tangga WAO seperti berikut. Dalam bulan Januari 266, dalam Februari 250, bulan Mac 361 dan dalam bulan April 898 kes ataupun panggilan telefon. Selain itu sepanjang sebulan setengah iaitu dari pertengahan April hingga Mei 2020 sejumlah 21 orang wanita dan kanak-kanak telah berjaya dilindungi setelah mereka melalui keganasan rumah tangga. Seramai 10 orang wanita sebagai keganasan rumah tangga telah diberi perkhidmatan dan tempat selamat. Manakala anak-anak mereka berjumlah 11 orang
keseluruhannya yang datang ke kawasan daripada Ampang Jaya, Petaling Jaya, Shah Alam, Rawang dan Kajang. Untuk makluman Ahli-ahli Yang Berhormat Kerajaan Negeri berpendapat, isu keganasan rumah tangga ini memerlukan penggemblengan tenaga dan kerjasama daripada semua pihak bagi memastikan ianya dapat dibendung. Selain daripada tindakan penguatkuasaan undang-undang yang dijalankan oleh pihak Polis Diraja Malaysia dan Jabatan Kebajikan Masyarakat, antara langkah-langkah lain yang boleh diambil adalah seperti berikut, mewujudkan rangka kerja tindakan balas kecemasan atau pun Emengency Respon Frame Works. Usaha ini melibatkan penyesuaian SOP Perkhidmatan, Sokongan dan Perlindungan bagi mangsa mengikut konteks kecemasan supaya persefahaman dan jelas terbentuk antara semua pihak Agensi Pihak Bukan Kerajaan dan mangsa ketika krisis melanda. Kedua mengukuhkan akses mangsa kepada perkhidmatan asas seperti rumah perlindungan sementara perkhidmatan sokongan sosial supaya Negeri Selangor mampu berdepan dengan segala keganasan rumah tangga secara lebih efektif terutamanya dalam keadaan kecemasan. Ketiga memantapkan sokongan bagi barisan hadapan contohnya pegawai Polis, JKM, Hospital yang memainkan peranan penting dalam menghubung mangsa kepada perkhidmatan sokongan ini. Melalui pembiayaan bengkel latihan bersama bagi pegawai barisan hadapan dalam pengendalian kes keganasan terhadap wanita. Kedua penambahan dan pembiayaan jawatan pegawai Jabatan Kebajikan Masyarakat yang dikhususkan untuk pengendalian kes keganasan. Memantapkan mekanisme antara agensi yang sedia ada, mesyuarat antara agensi 2 kali setahun supaya tindak bersama dan pengumpulan data dapat diselaraskan. Akhir sekali memperbanyakkan khidmat masyarakat mengenai saluran pertolongan kepada mangsa-mangsa keganasan rumah tangga. Sekian terima kasih.